Darién (nacionalni park)

Nacionalni park Darién (španjolski: Parque Nacional Darién) prostire se na površini od nekih 575, 000 hektara u Provinciji Darien na jugoistoku Paname. Karakteristike On je svojom površinom najveći park u Panami, i jedan od najvećih u Centralnoj Americi. Unutar parka nalazi se gotovo čitava granica sa susjednom Kolumbijom i dobar dio pacifičke obale. Park se pretapa sa kolumbijskim Nacionalnim parkom Los Katíos, koji je također uvršten na UNESCO-vu Lista svjetske baštine u Americi. Kako se prostire od mora do planina Masiva Serranía del Darién sa najvišim vrhom Cerro Tacarcuna (1,875 m), park ima veliku raznolikost obalnih, nizinskih i planinskih ekosistema i biotopa. Od pješčanih plaža, stjenovitih obala obraslih mangrovima, bezbrojnih močvara, rijeka i potoka, palminih šuma]], brojnih prašuma, među njima i najveću nizinsku prašumu na pacifičkoj obali Centralne Amerike. U parku vlada tropska prašumska klima, prosječno padne kiše od 1,800 do 4,500 mm. Park karektizira i kulturno - etnička raznolikost, u njemu žive (rijetko) Maroni i domorodački indijanci Čoko i Cune. Velika veličina i udaljenost širokog spektra biotopa pogoduju evolucijskim procesima i velikoj raznolikosti flore i faune sa visokim stupnjem endema i brojnim taksonomskim katerorijama. Dosad su već dokumentirane stotine novih vrsta kralježnjaka i hiljade beskralježnjaka, pa se pretpostavlja da će budućim istraživanjima biti otkrivene i brojne nove. Među impresivnih 169 dokumentiranih vrsta sisavaca, nalaze se kritično ugroženi Smeđi majmun pauk, ugroženi Bairdov tapir, ranjivi Divovski mravojed i gotovo ugrožene vrste poput jaguara, šumskih pasa i bjelousnih pekarija. U parku je registrirano 530 vrsta ptica, među njima i ugrožena velika Zelena ara (Ara ambiguus), ranjivi Veliki kuraso i velika populacija ugroženih Orlova harpija. Historija Geneza tog parka bila je prašuma Alto Darien, koja je stavljena pod zaštitu države 1972. Njena površina je bitno povećana pa je predsjedničkim dekretom 1980. proglašena nacionalnim parkom. UNESCO je 1981. uvrstio Nacionalni park Darien na Listu svjetske baštine u Americi. i proglasio ga Rezervatom biosfere. Izvori Vanjske veze Darien National Park (en)